GENCO บวกเกือบ 9% รับข่าวดี กกพ.เปิดยื่นเสนอขายไฟฟ้าจากขยะ 50MW
GENCO บวกเกือบ 9% รับข่าวดี กกพ.เปิดยื่นเสนอขายไฟฟ้าจากขยะ 50MW ล่าสุด ณ เวลา 11.47น. ราคาอยู่ที่ 1.49 บาท บวก 0.12 บาท หรือ 8.76% สูงสุดที่ 1.52 บาท ต่ำสุดที่ 1.40 บาท มูลค่าซื้อขายที่ 24.70 ล้านบาท
22 ก.ย. 2559

ผู้สื่อข่าวรายงานว่า ราคาหุ้นบริษัทบริหารและพัฒนาเพื่อการอนุรักษ์สิ่งแวดล้อม จำกัด (มหาชน) หรือ GENCO ณ เวลา 11.47 น. ราคาอยู่ที่ 1.49 บาท บวก 0.12 บาท หรือ 8.76% สูงสุดที่ 1.52 บาท ต่ำสุดที่ 1.40 บาท มูลค่าซื้อขายที่ 24.70 ล้านบาท ขณะที่ดัชนีตลาดหุ้นไทยโดยรวมบวก 0.90%
 
โดยราคาหุ้นปรับตัวขึ้นขานรับ กกพ.เปิดยื่นเสนอขายไฟฟ้าจากขยะอุตสาหกรรมเริ่มวันนี้ถึง 28 ก.ย.59
บล.เคจีไอ (ประเทศไทย) ระบุในบทวิเคราะห์ แนะนำ “เก็งกำไร” หุ้นโรงไฟฟ้าขยะ (BWG, GENCO) เนื่องจากคณะกรรมการกำกับกิจการพลังงาน (กกพ.) จะเริ่มเปิดให้ยื่นเสนอขายไฟฟ้า (จากขยะอุตสาหกรรมฯ รวมกำลังการผลิต 50MW) ในวันที่ 22-28 ก.ย. 2559 คาดเป็น Sentiment บวกต่อหุ้นในกลุ่ม
ด้านบล.โกลเบล็ก แนะ”ซื้อเก็งกำไร”หุ้นในกลุ่มที่มีปัจจัยสนับสนุน อย่างหุ้น BWG, AKP, GENCO, SUPER, PSTC จากที่ทาง กกพ.เปิดรับซื้อไฟฟ้าจากโรงไฟฟ้าขยะ 50MW พร้อมประกาศผลภายในเดือน ต.ค.59